અત્રે ઉલ્લેખનીય છે કે ભજન ભક્તિ અને ભોજનનાં ત્રિવેણી સંગમ સમી ગિરનારની લીલી પરિક્રમાનો વિધિવત રીતે પ્રારંભ થયો છે. તા. ૭-૧૧-ર૦૧૯ના રાત્રે૧૧.૫૯ મિનિટે ઇટવા ચેકપોસ્ટ ખાતેનો પરિક્રમાર્થીઓ માટે એક દિવસ પહેલા જ ગેટ ખોલી દેવામાં આવ્યો હતો પરંતુ કારતક સુદ અગિયારસની રાતે દર વર્ષે આ પરિક્રમાનો સાધુ સંતો અધિકારીઓ પદાધિકારીઓ દ્વારા પ્રારંભ કરવામાં આવે છે અને પરિક્રમા ખુલ્લી મુકવામાં આવે છે.